stanford-oval/wikipedia huggingface dataset:
Jelena Hrustaljova

| Mitalit | Mitalit | Mitalit |  |
| --- | --- | --- | --- |
|  Jelena Hrustaljiva |  Jelena Hrustaljiva |  Jelena Hrustaljiva |  |
Maa:   Kazakstan
Naisten ampumahiihto
|  Olympialaiset  |  Olympialaiset  |  Olympialaiset  |  |
|  Hopeaa | Vancouver 2010 | normaalimatka |  |
Jelena Vladimirovna Hrustaljova (ven. Елена Владимировна Хрусталёва, s. 28. syyskuuta 1980 Krasnojarsk, Venäjän SFNT, Neuvostoliitto) on nykyisin Kazakstania edustava ampumahiihtäjä, joka on aiemmin edustanut Venäjää ja Valko-Venäjää.
Hrustaljova edusti Venäjää saavuttaessaan junioreiden MM-hopeaa takaa-ajossa ja viestissä Hochfilzenissä 2000. Hän voitti samana vuonna myös junioreiden Euroopan-mestaruuden normaalimatkalla ja viestissä Zakopanessa sekä rulla-ampumahiihdon MM-hopeaa junioreiden sprinttikilpailussa Hanti-Mansijskissa.
Hrustaljova kuului Salt Lake Cityn olympialaisissa 2002 Valko-Venäjän joukkueeseen, joka sijoittui viestissä seitsemänneksi. Seuraavana talvena hän edusti jälleen Venäjää voittaessaan Euroopan-mestaruuden normaalimatkalla ja viestissä Forni Avoltrin kisoissa. Vuonna 2005 hän kuului Venäjän kultajoukkueeseen Novosibirskin EM-kilpailujen viestissä.
Hrustaljova edusti Kazakstania saavuttaessaan rulla-ampumahiihdon MM-kilpailuissa Otepäässä 2007 hopeaa sprintissä ja yhteislähdössä. Pyeongchangin MM-kilpailuissa 2009 hän sijoittui normaalimatkalla kuudenneksi. Seuraavana kesänä hän sai pronssia Oberhofin rulla-ampumahiihdon MM-kisojen takaa-ajossa. Vancouverin olympialaisissa 2010 hän sai normaalimatkalla hopeaa selvittyään kilpailusta ilman sakkominuutteja. Se oli samalla hänen ensimmäinen palkintosijansa maailmancupissa. Samojen kisojen pikakilpailussa hän sijoittui viidenneksi ja takaa-ajossa 11:nneksi.
Jamie Zawinski

| Jamie Zawinski> Henkilötiedot |
| --- | --- |
Syntynyt: 3. marraskuuta 1968 (ikä 55) Pittsburgh
Ammatti:  ohjelmoija, hakkeri
Muut tiedot
Lempinimet:  jwz
Aiheesta muualla
Kotisivu
Jamie W. Zawinski (s. 3. marraskuuta 1968 Pittsburgh, Pennsylvania), joka tunnetaan myös nimellä jwz, on yhdysvaltalainen ohjelmoija ja hakkeri. Hän on ollut merkittävä sovelluskehittäjä vapaiden ohjelmistojen – kuten XEmacsin ja Mozillan – parissa, sekä myös vanhempien Netscape Navigator -selainversioiden kanssa.
Zawinski ylläpitää edelleen XScreenSaver-projektia, joka on käytössä useimmissa Unix-tyyppisissä käyttöjärjestelmissä huolehtimassa näytönsäästäjätoiminnallisuudesta.
Nykyään Zawinski omistaa DNA Lounge -yökerhon San Franciscossa.
Elämäkerta

Zawinski palkattiin ensin Scott Fahlmanin Lisp-ohjelmointikielen tutkimusryhmään Carnegie Mellon -yliopistoon, Pittsburghiin. Hän työskenteli myös Expert Technologies, Inc. -yrityksessä ennen muuttoa Kaliforniaan, jossa hän toimi Robert Wilenskyn ja Peter Norvigin ryhmässä Berkeleyssä. 1990-luvun alussa Zawinski palkattiin Richard P. Gabrielin Lucid Inc. -yritykseen, jossa hän työskenteli Energize C++ -ohjelmointiympäristön parissa. Lucid päätti käyttää GNU Emacsia tekstieditorina johtuen sen ilmaisesta lisenssistä, suosiosta ja laajennettavuudesta. Zawinski ja muut ohjelmoijat alkoivat tekemään keskeisiä muutoksia GNU Emacsiin uusien ominaisuuksien lisäämiseksi; jännitteet liittyen näiden muutosten liittämiseksi alkuperäiseen Emacs-koodikantaan johti kuuluisaan haaraumaan (forkkaus) GNU Emacsiksi ja XEmacsiksi.
Zawinski teki töitä Netscape Navigator -selaimen parissa, pääasiassa Unixille tehdyn 1.0-julkaisun kanssa. Internetin alkuaikoina hän tuli varsin tunnetuksi Netscape-selaimessa olleesta pääsiäismunasta: kirjoittamalla "about:jwz" osoitekenttään vei käyttäjän hänen omalle kotisivulleen. Hän oli myös vastuussa Unix- ja Macintosh-käyttäjien näkemän Netscape-ikonin muuttumisesta laivan kompassiksi selaimen ladatessa verkkosivua. Lisäksi Zawinski sanoo keksineensä Mozilla-nimen.
Zawinski oli merkittävä henkilö Mozilla-selaimen lähdekoodin saattamisessa julkiseksi, mutta hän pettyi projektiin, kun koodi päätettiin uudelleenkirjoittaa. Hän irtisanoutui Netscape Communications Corporationista 1. huhtikuuta 1999. Nykyään hän johtaa omaa DNA Lounge -yökerhoa San Franciscossa.
Aiheesta muualla

Henkilökohtaiset kotisivut
Livejournal-blogi
Jim Jefferies

| 0 | 1 | 2 |
| --- | --- | --- |

Henkilötiedot
Koko nimi: James Jefferies
Syntymäaika: 22. marraskuuta 1950 (ikä 73)
Syntymäpaikka: Musselburgh, Skotlanti
Pituus: 183 cm
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1967–1981 1967–1968 1968–1969 1981–1983 |  Hearts FC → Haddington Athletic FC → Gala Fairydean FC  Berwick Rangers FC | 227 (5)     60 (0) |
Valmennusura
1983–1988 1988–1990 1990–1995 1995–2000 2000–2001 2002–2010 2010–2011 2012–2014:  Gala Fairydean FC  Berwick Rangers FC  Falkirk FC  Hearts FC  Bradford City AFC  Kilmarnock FC  Hearts FC  Dunfermline Athletic
 Seurajoukkueuran tilastot kattavat vain kansalliset sarjat.
Jim Jefferies (s. 22. marraskuuta 1950) on skotlantilainen jalkapallovalmentaja ja entinen puolustaja.
Ura pelaajana

Jefferies aloitti pelaajauransa edinburghilaisessa Gorgie Heartsin juniorijoukkueessa vuonna 1965. Pari vuotta myöhemmin hän siirtyi Heartsin organisaatioon, jossa pelasikin lähes koko uransa ajan. Nuoruusvuosinaan hän haki peliaikaa ja oppia lainapestien muodossa, mutta päästyään 1970-luvun alussa pelaavaan kokoonpanoon hänelle kertyi yli 300 ottelua seuran paidassa.  Uran kohokohdaksi Heartsissa muodostui Skotlannin cupin loppuottelu kaudella 1975/76. Rangers FC kaatoi Jefferiesin edustaman Heartsin finaalissa 3–1.  Jefferies jätti Heartsin vuonna 1981 ja pelasi uransa kaksi viimeistä kautta Berwick Rangersin joukkueessa.
Ura pelaajana > Meriitit pelaajana

Skotlannin cup
Hopeaa: 1976
Ura valmentajana

Valmennusuransa Jefferies aloitti piskuisessa Gala Fairydeanissa vuonna 1983. Hän valmensi Itä-Skotlannin liigassa pelannutta joukkuetta viisi vuotta, kunnes palasi Berwick Rangersiin 1988. Talousvaikeuksista huolimatta Jefferies piiskasi Berwickin loistavaan menestykseen ja kaudella 1988/89 seura voitti 21 perättäistä ottelua. Vuonna 1990 Jefferies siirtyi Berwickistä Falkirkiin, jonka hän johdatti kaudella 1990/91 ykkösdivisioonan mestariksi ja nousuun Skotlannin Valioliigaan. Seura putosi takaisin, mutta palasi kauden 1993/94 päätteeksi uudelleen pääsarjatasolle. Vuonna 1993 hän luotsasi seuran Skotlannin Challenge Cupin mestariksi.
Elokuussa 1995 Jefferies palasi Heartsiin, jossa oli pelannut lähes koko uransa.  Heartsissa Jefferies voitti kaudella 1997/98 Skotlannin cupin mestaruuden. Hän jätti seuran marraskuussa 2000 ja siirtyi Englannin Valioliigassa pelanneen Bradford Cityn peräsimeen.  Tavoitteena oli säilyttää Bradford pääsarjatasolla, mutta tavoite epäonnistui. Jefferies erosi tehtävistään joulukuussa 2001, kun uusi kausi ykkösdivisioonassa alkoi kehnosti.
Helmikuussa 2002 Jefferies palasi valmennustehtäviin Kilmarnockin päävalmentajana.  Jälleen kerran Jefferies joutui tekemään töitä kovien taloudellisten vaikeuksien alla, mutta siitä huolimatta hän onnistui luotsaamaan seuran Skotlannin liigacupin loppuotteluun kaudella 2006/07. Hän jätti tehtävänsä tammikuussa 2010 oltuaan kesästä 2006 lähtien Skotlannin Valioliigan pitkäaikaisin päävalmentaja.
Helmikuun alussa 2010 pian Kilmarnockista lähtönsä jälkeen Jefferies palasi Heartsin päävalmentajaksi. Jefferies johdatti Heartsin kauden 2010/11 päätteeksi Skotlannin valioliigassa kolmanneksi. Hän sai potkut elokuun alussa 2011, kun kaudesta oli pelattu vain kaksi ottelua, joista toisen Hearts oli hävinnyt ja toisen pelannut tasan.
Maaliskuussa 2012 Jefferiesistä tuli Dunfermline Athleticin päävalmentaja. Jefferies ei onnistunut pelastamaan seuraa putoamiselta pääsarjasta, mutta jatkoi valmentajana kaudella 2012/13. Joukkue ajautui kauden aikana talousvaikeuksiin ja pisterangaistusten myötävaikutuksella seura putosi Skotlannin 2. divisioonaan. Jefferies teki joulukuussa 2013 jatkosopimuksen seuran kanssa. Lopulta heikkojen tulosten vuoksi Jefferies päätti jättää tehtävänsä joulukuussa 2014. Hän ilmoitti samalla, että valmennustehtävä oli todennäköisesti hänen kolmekymmenvuotisen uransa viimeinen.
Ura valmentajana > Meriitit valmentajana

Skotlannin cup: 1998
Hopeaa: 1996
Skotlannin liigacup
Hopeaa (2): 1997, 2007
Skotlannin 1. divisioona (2): 1991, 1994
John Englund

Englund kuvattuna noin 1910-1929. Kuvaaja Central Atelier.
John Englund (taiteilijanimi C. J. Englund, 24. kesäkuuta 1870 Tukholma - 2. tammikuuta 1929 Pori) oli valokuvaaja, joka toimi pitkään Porissa. Hänellä oli valokuvaamo nimellä C. J. Englund Porissa ja kuvaamo nimellä John Englund Vaasassa. Hän toimi myös Charles Riis & C:o:n ja K. E. Ståhlbergin kuvaajana. Englundin oma ateljee toimi Porissa osoitteessa Länsi-Esplanadi 17 (nyk. Länsipuisto 17).
Jeremy Davies

| Jeremy Davies |
| --- | --- |
 Jeremy Davies vuonna 2006.
Henkilötiedot
Koko nimi:  Jeremy Davies Boring
Syntynyt: 8. lokakuuta 1969 (ikä 55)  Saugus, Kalifornia, Yhdysvallat
Ammatti:  näyttelijä
Näyttelijä
Aktiivisena:  1987–
Merkittävät roolit:  Timothy P. Upham   (Pelastakaa sotamies Ryan)   Daniel Faraday   (Lost)
Aiheesta muualla
Viralliset kotisivut
IMDb 
Elonet
Jeremy Davies (s. Jeremy Davies Boring 8. lokakuuta 1969 Saugus, Kalifornia, Yhdysvallat) on yhdysvaltalainen elokuva- ja televisionäyttelijä. Hänet tunnetaan parhaiten Timothy P. Uphamin roolista elokuvassa Pelastakaa sotamies Ryan ja Daniel Faradayn roolista televisiosarjassa Lost.
Nuoruus

Jeremy Davies Boring syntyi Sauguksessa, Kaliforniassa, ja asui lapsuutensa Traverse Cityssä Michiganissa. Hän on lastenkirjailija Mel Boringin poika (Davies on hänen äitinsä tyttönimi). Hänellä on kolme sisarusta. Daviesillä on skotlantilaisia ja englantilaisia sukujuuria.
Daviesin vanhemmat erosivat kun hän oli nuori. Jeremy jäi asumaan äitinsä kanssa Kansas Cityyn aina 1970-luvun puoliväliin asti, kun hänen äitinsä kuoli lupukseen. Tämän jälkeen Jeremy muutti asumaan isänsä ja äitipuolensa luokse Santa Barbaraan Kaliforniaan. Perhe muutti takaisin Keskilänteen vuonna 1986. Davies kävi lukion Rockfordissa Iowassa. Myöhemmin hän opiskeli draamaa American Academy of Dramatic Arts -koulussa Pasadenassa Kaliforniassa.
Ura

Vuonna 1992 Davies näytteli kahdessa Kesä 68 -sarjan jaksossa. Uransa alkupuolella hän esiintyi myös pienissä rooleissa muun muassa NBC TV:n elokuvassa Tappaja univormussa sekä sarjoissa Melrose Place ja General Hospital vuonna 1993. Davies sai roolin Subarun televisiomainoksessa, jossa hänen hahmonsa vertaa autoa punk rockiin. Lukuisat ohjaajat ja teollisuus voimat huomasivat mainoksen ja pian Davies huomasi hänelle lähetettävän useita elokuvakäsikirjoituksia. Hän alkoi rakentaa uraansa elokuvissa kuten Twister.
Vuonna 1998 Davies sai roolin Steven Spielbergin toiseen maailmansotaan sijoittuvassa elokuvassa Pelastakaa sotamies Ryan, jossa hän näytteli Timothy P. Uphamia, amerikkalaista kielitieteilijää. Jeremyn esitys sai hyvän vastaanoton ja toi hänelle lisää mainetta näyttelijänä.
Tämän jälkeen Davies esiintyi muun muassa elokuvissa Secretary, The Laramie Project ja The Million Dollar Hotel. Vuonna 2002 hän näytteli elokuvassa Solaris George Clooneyn kanssa. Hän sai rooleistaan Satellite Award -ehdokkuudet rooleistaan The Laramie Projectissa ja Solariksessa. Vuonna 2004 hän esitti Charles Mansonia ABC:n versiossa Helter Skelteristä.
Davies esiintyi ABC:n hittisarjassa Lost sarjan neljännestä kaudesta lähtien. Jeremy esitti sarjassa fyysikko Daniel Faradayta. Hänen hahmostaan tuli yksi sarjan päähenkilöistä. Hän sai roolisuorituksestaan Saturn Award -ehdokkuuden vuonna 2010. Lostin päättymisen jälkeen Davies on näytellyt elokuvassa It’s Kind of a Funny Story.
Filmografia > Elokuvat

| Vuosi | Nimi | Rooli | Muuta |
| --- | --- | --- | --- |
| 1991 | Tappaja univormussa | punkkari | televisioelokuva |
| 1992 | Guncrazy | Bill |  |
| 1994 | Spanking the Monkey | Raymond Aibelli |  |
| 1994 | Nell | Billy Fisher |  |
| 1996 | Twister | Laurence |  |
| 1997 | Elä täysillä | Williard "Sonny" Burns |  |
| 1997 | Kohtalon kesä | Joseph "Flyboy" Potts |  |
| 1998 | Pelastakaa sotamies Ryan | korpraali Timothy P. Upham |  |
| 1999 | Erämaa syö miestä | sotamies Toffler |  |
| 1999 | The Florentine | Truby |  |
| 2000 | The Million Dollar Hotel | Tom Tom |  |
| 2000 | Huvila kukkulalla | Karl Richter |  |
| 2001 | The Atlantis Conspiracy | Flush | televisioelokuva |
| 2001 | CQ | Paul |  |
| 2002 | Investigating Sex | Oscar |  |
| 2002 | Teknolust | Sandy |  |
| 2002 | The Laramie Project | Jedadiah Schultz |  |
| 2002 | Secretary | Peter |  |
| 2002 | Searching For Paradise | Adam |  |
| 2002 | 29 Palms - vihreitä unelmia  | ajelehtija |  |
| 2002 | Solaris | Snow |  |
| 2003 | Dogville | Bill |  |
| 2004 | Helter Skelter | Charles Manson | televisioelokuva |
| 2005 | Manderlay | Niels |  |
| 2007 | Operaatio Rescue Dawn | Gene DeBruin |  |
| 2010 | Animal Love | Paul | lyhytelokuva |
| 2010 | It's Kind of a Funny Story | Smitty |  |
Filmografia > Televisiosarjat

| Vuosi | Nimi | Rooli | Muuta |
| --- | --- | --- | --- |
| 1991 | Dream On | hyökkääjä | 1 jakso |
| 1992 | 1775 |  | pilotti |
| 1992 | Kesä 68 | Eddie Horvath | 2 jaksoa |
| 1992 | Melrose Place | Pete Stoller | 1 jakso |
| 1992 | General Hospital | Roger | 1 jakso |
| 2008–2010 | Lost | Daniel Faraday | 31 jaksoa |
| 2011– | Justified | Dickie Bennett |  |
Aiheesta muualla

Jeremy Davies.com
Jeremy Davies Internet Movie Databasessa. (englanniksi)
Jeremy Davies Elonetissä.
Jeremy Davies TV.com-sivustolla (Arkistoitu – Internet Archive)
Jelena Ivaštšenko

| Mitalit> Maa:   Venäjä.Naisten judo.MM-kilpailut  | Mitalit> Maa:   Venäjä.Naisten judo.MM-kilpailut  | Mitalit> Maa:   Venäjä.Naisten judo.MM-kilpailut  | Maa:   Venäjä> Naisten judo. |
| --- | --- | --- | --- |
|  Hopeaa | Levallois-Perret 2008 | avoin |  |
|  Pronssia | Rio de Janeiro 2007 | avoin |  |
|  Pronssia | Pariisi 2011 | yli 78 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Varsova 2007 | avoin |  |
|  Kultaa | Tbilisi 2009 | yli 78 kg |  |
|  Kultaa | Istanbul 2011 | yli 78 kg |  |
|  Kultaa | Tšeljabinsk 2012 | yli 78 kg |  |
|  Pronssia | Novi Sad 2006 | avoin |  |
Jelena Viktorovna Ivaštšenko (ven. Елена Викторовна Иващенко, 28. joulukuuta 1984 Omsk, Venäjän SFNT, Neuvostoliitto – 15. kesäkuuta 2013 Tjumen) oli venäläinen judoka ja Euroopan mestari.
Ivaštšenko voitti yli 78 kg:n painoluokassa Euroopan-mestaruuden Tbilisissä 2009, Istanbulissa 2011 ja Tšeljabinskissa 2012. Lisäksi hän sijoittui viidenneksi Bukarestissa 2004. Avoimessa luokassa hän voitti Euroopan-mestaruuden Varsovassa 2007 ja sai hopeaa Novi Sadissa 2006. Joukkuekilpailun Euroopan-mestaruuden hän voitti Belgradissa 2006 ja Tšeljabinskissa 2012 sekä sai hopeaa Debrecenissä 2005 ja Minskissä 2007. Hän sai hopeaa yli 78 kg:n sarjassa alle 20-vuotiaiden EM-kilpailuissa Rotterdamissa 2002 ja alle 23-vuotiaiden EM-kisoissa Kiovassa 2005.
MM-kilpailuissa Ivaštšenko saavutti hopeaa avoimessa luokassa Pariisissa 2008. Pronssia hän sai avoimessa luokassa Rio de Janeirossa 2007 ja yli 78-kiloisissa Pariisissa 2011. Lontoon olympialaisissa 2012 hän sijoittui yli 78 kg:n painoluokassa seitsemänneksi.
Ivaštšenko sai hopeaa opiskelijoiden MM-kilpailujen avoimessa luokassa Novi Sadissa 2002. Hän sijoittui yli 78 kg:n painoluokassa kolmanneksi Jejun universiadeissa 2003 ja sotilaiden MM-kilpailuissa Bakussa 2004.
Ivaštšenko saavutti Masters-, Grand Slam- ja Grand Prix -kilpailuissa kolme turnausvoittoa, sijoittui kaksi kertaa toiseksi ja kolme kertaa kolmanneksi. Maailmancupeissa ja Continental Open -kilpailuissa hän voitti kuusi turnausta, sijoittui kuusi kertaa toiseksi ja kolme kertaa kolmanneksi. Venäjän-mestaruuskilpailuissa hän saavutti aikuisten sarjassa seitsemän kulta-, viisi hopea- ja kolme pronssimitalia.
Venäjän judoliitto kertoi 15. kesäkuuta 2013, että Ivaštšenko oli kuollut traagisesti hypättyään alas parvekkeelta. Lifenews.ru-lehden mukaan hän oli kärsinyt vakavasta masennuksesta seitsemän vuoden ajan. Masennus oli pahentunut Lontoon olympiatappion jälkeen, ja lisäksi hänellä oli leikkauksen vaativa jalkavamma.
Jamie Redknapp

| 0 | 1 | 2 |
| --- | --- | --- |

Henkilötiedot
Koko nimi: Jamie Frank Redknapp
Syntymäaika: 25. kesäkuuta 1973 (ikä 51)
Syntymäpaikka: Barton-on-Sea, Hampshire, Englanti
Pelipaikka: keskikenttäpelaaja
Seurat
| Vuodet | Seura | O (M) |
| 1989–1991  1991–2002  2002–2005  2005 | Bournemouth  Liverpool  Tottenham Hotspur  Southampton  Yht. | 013 0(0)  239 (31)  048 0(4)  016 0(0)  316 (35) |
Maajoukkue
| 1993–1994  1994  1995–1999 | Englanti U21 Englanti B  Englanti | 018 0(5) 001 0(0)  017 0(1) |
 Seurajoukkueuran tilastot kattavat vain kansalliset sarjat.
Jamie Redknapp (s. 25. kesäkuuta 1973 Barton-on-Sea, Hampshire) on englantilainen entinen jalkapalloilija, pelipaikaltaan keskikenttäpelaaja.
Ura seurajoukkueissa

Redknapp pelasi uransa alkuaikoina Tottenhamin nuorten joukkueissa. Ensimmäisen ammattilaissopimuksensa hän teki vuonna 1989 isänsä Harry Redknappin valmentaman Bournemouthin kanssa.
Parhaimmat, vaikkakin lukuisten loukkaantumisten varjostamat, vuotensa Redknapp pelasi Liverpoolissa. Hän tuli Anfieldille 17-vuotiaana tammikuussa 1991 350 000 punnan siirtosummalla, mikä oli tuolloinen ennätyssuma ikäisestään pelaajasta. Redknapp debytoi Graeme Sounessin valmentaman Liverpoolin edustusjoukkueessa puoli vuotta myöhemmin UEFA Cupin ottelussa Auxerreä vastaan. Parin vuoden ajan lähinnä penkinlämmittäjänä toiminut Redknapp vakiinnutti paikkansa punaisten keskikentän keskustassa Sounessin vuonna 1994 päättyneen valmentajakauden loppuaikoina. 1995 hän pääsi juhlimaan liigacupin voittoa.
1990-luvun loppupuoli oli hyvin rikkonaista aikaa Redknappin uralla loukkaantumisten takia. Lähes puolen vuosikymmenen ajan hän pelasi vain noin puolessa otteluista kautta kohden. Kauden 1999/2000 alussa Redknapp nimitettiin punaisten kapteeniksi, mutta polvivamma pakotti hänet olemaan sivussa suurimman osan kaudesta. Polvi leikattiin Amerikassa ja sairauslomalla ollut Redknapp joutui jäämään pois seuraavan kauden huipentaneesta FA Cupin voitokkaasta loppuottelusta, jossa hän kuitenkin pääsi kapteenina hakemaan voittopystin. Redknapp palasi pelikentille ennen kautta 2001/2002 järjestetyllä Aasian kiertueella, missä hänen peliesityksensä olivat varsin lupaavia. Iloa ei kuitenkaan kestänyt kauan, kun hän jälleen loukkaantui. Lokakuussa 2001 saavutettu 2-0-voitto Charltonia vastaan jäi Redknappin viimeisseksi otteluksi Liverpool-paidassa. Vaikka loukkaantumiset estivät Redknappin lopullisen läpimurron Liverpoolissa, on hän yhä todella suosittu henkilö joukkueen kannattajien keskuudessa.
Redknappin lähdettyä Liverpoolista hänen uudesta osoitteestaan liikkui monenlaisia huhuja. Lopulta huhtikuussa 2002 hän siirtyi kasvattajaseuraansa Tottenhamiin vapaalla siirrolla. Rednkapp nousi nopeasti pohjoislontoolaisjoukkueen kapteeniksi, mutta pelasi kahden ja puolen vuoden aikana vain 49 ottelua ja teki neljä maalia. Viimeiset viisi kuukautta hän vietti isänsä valmentamassa Southamptonissa ennen lopettamistaan loukkaantumisten takia kesällä 2005 vain 32 vuoden iässä.
Maajoukkueura

Englannin maajoukkueessa Redknapp pelasi kaikkiaan 17 ottelua, joissa hän teki yhden maalin. Ensimmäisen A-maaottelunsa hän pelasi syksyllä 1995 Kolumbiaa vastaan. Ottelussa syntyi myös eräs Redknappin uran ikimuistosimmista hetkistä maajoukkueessa, kun Kolumbian maalivahti René Higuita torjui hänen kaukolaukauksensa "skorpionityylillä". Loukkaantumiset varjostivat merkittävällä tavalla myös Redknappin maajoukkueuraa. Vammojensa takia hän joutui jäämään pois niin 1998 Ranskan MM-kisoista kuin 2000 Hollannin ja Belgian EM-kisoistakin.
Juberri

Juberri on kylä Andorrassa Sant Julià de Lòrian kunnassa. Vuoden 2018 arvioissa kylässä oli 175 asukasta.
Jani Nurkkala

| Jani Nurkkala> Henkilötiedot |
| --- | --- |
Syntynyt: 31. tammikuuta 1997 (ikä 27) Ruukki, Suomi
Kansalaisuus:   Suomi
Jääkiekkoilija
Lempinimi:  Pj, Otto
Pelipaikka:  oikea laitahyökkääjä
Maila:  vasen
Pituus:  183 cm
Paino:  92 kg
Seura
Seura:  JHT
Sarja:  Suomi-sarja
Pelinumero:  17
Pelaajaura
Pääsarjaura:  2018–
Aik. seurat:  Jukurit (SML) Kalmar HC (Ruotsi I) Ulricehamns IF (Ruotsi II)
Jani Nurkkala (s. 31. tammikuuta 1997 Ruukki) on suomalainen jääkiekkoilija, joka pelaa Suomi-sarjajoukkue JHT Kalajoessa. Hän on pelipaikaltaan oikea laitahyökkääjä.
Ura

Nurkkala on Raahe-Kiekon kasvatti. Hän siirtyi C-juniori-ikäisenä Oulun Kärppiin, josta Nurkkala siirtyi 15-vuotiaana Kiekko-Laserin C-nuoriin kaudeksi 2012–2013. Hän jakoi joukkueen sisäisen maalipörssin voiton Matias Mustosen kanssa sekä C-nuorten SM-sarjassa 17 osumallaan että C-nuorten Mestiksessä 19 osumallaan. Kaudeksi 2013–2014 Nurkkala siirtyi JYPiin, mutta kesken kauden hän palasi kuitenkin Oulun Kärppiin ja siirtyi seuran B-nuoriin. Kaudella 2014–2015 Nurkkala oli joukkueen paras maalintekijä 20 osumallaan.
Kaudeksi 2016–2017 Nurkkala siirtyi pelaamaan A-nuorten SM-liigaa Mikkelin Jukureihin, jotka nostettiin sarjaan seuran miesten joukkueen saatua paikan SM-liigasta. Hän jakoi Jukureiden sisäisen pistepörssin voiton Mikael Vasaran ja Tatu Vihavaisen kanssa tehoilla 14+21=35. Kaudella 2017–2018 Nurkkala oli Jukureiden paras maalintekijä ja jakoi joukkueen sisäisen pistepörssin voiton Perttu Kiesilän kanssa tehoilla 16+15=31. Hän debytoi samalla kaudella myös Jukureiden SM-liigajoukkueessa, jossa Nurkkala pelasi kolme runkosarjaottelua ilman tehopisteitä. Hän teki liigadebyyttinsä 16. helmikuuta 2018 Kalevan Palloa vastaan. Nurkkala merkittiin joukkueen nelosketjun oikeaan laitaan Valtteri Hotakaisen ja Ilmari Pitkäsen viereen. Nurkkala sai ottelussa jääaikaa 8.37 minuuttia.
Nurkkala siirtyi kaudeksi 2018–2019 vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Kalmar HC:hen. Hän pelasi siellä vain yhden ottelun, kunnes Nurkkala siirtyi lokakuussa 2018 sarjatasoa alemmas HockeyTvåan-joukkue Ulricehams IF:ään. Neljän siellä pelatun ottelun jälkeen hänen sopimustaan jatkettiin kauden 2018–2019 loppuun. Nurkkalan kausi jäi hieman rikkonaiseksi loukkaantumisen vuoksi.
Kaudeksi 2019–2020 Nurkkala siirtyi vuoden mittaisella sopimuksella Suomi-sarjajoukkue JHT Kalajokeen. Hän oli pudotuspeleissä neljällä osumallaan joukkueen paras maalintekijä Jere Espon kanssa.
Joe Swanson

| Joseph "Joe" Swanson |
| --- | --- |
Ääninäyttelijä:  Patrick Warburton
Ensiesiintyminen:  "A Hero Sits Next Door"
Henkilötiedot
Sukupuoli:  mies
Ikä:  +40
Hiukset:  ruskeat
Ammatti:  poliisi
Perhe:  Bonnie Swanson (vaimo) Kevin Swanson (poika) Susie Swanson (tytär)
Infobox OKVirheellinen NIMI-arvo: 
Joseph "Joe" Swanson on kuvitteellinen hahmo animaatiosarjassa Family Guy. Hahmon äänenä toimii Patrick Warburton.
Hahmo

Joe on noin neljässäkymmenissään oleva halvaantunut poliisi, joka jatkaa töitänsä pyörätuolista käsin. Joe on lihaksikas, jokseenkin hyväuskoinen ja kiusallinen mies joka kuuluu Peterin baaririnkiin Quagmiren ja Clevelandin ohella. Joe puhuu usein hiljaa, mutta painottaa välillä puhettaan tietyissä kohdissa. Tämä myös innostuessaan, tai raivostuessaan, huutaa kovaan ääneen. Joe on myös tunteellinen, ja tämän voi nähdä itkemässä useaan otteeseen. Häntä pidetään usein hyvin hyödyttömänä, vaikkakin tämä on mm. pelastanut ystävänsä hukkumiselta ja pidättänyt useita rikollisia halvaantumisestaan huolimatta.
Joe halvaantui nuoruudessaan poliisin peitetehtävissä miehen nimeltä Briggs ampuessa tätä jalkoihin. Onnettomuuden satuttua Joe on hautonut itsemurhaa, ja melkein onnistunut siinä useaan otteeseen.
Joen vaimo, Bonnie, oli monta kautta raskaana, ennen kuin synnytti toisen lapsensa Susien, joka syntyi seitsemännen tuotantokauden jaksossa Ocean's Three and a Half. Joen ja Bonnien esikoinen Kevin esiintyi sarjan alussa muutamissa jaksoissa. Jaksossa Stew-Roids Joe paljastaa, että Kevin kaatui Irakissa, mikä paljastuu huijaukseksi. Joe joutuu aika-ajoin työtovereidensa kepposten kohteeksi.
Jubilee 2000

Jubilee 2000 oli kansainvälinen liike yli 40 maassa kolmannen maailman velkojen armahtamiseksi. Vuonna 2001 se hajosi useaksi eri järjestöksi.
Liikkeen tukijoita olivat monet kuuluisuudet kuten Bono rockyhtye U2:sta, Quincy Jones, Willie Colón, Muhammad Ali, Bob Geldof, Youssou N'dour, Thom Yorke, N.T. Wright jne.